Μικέλε Περνιόλα

Ο Μικέλε Περνιόλα (6 Σεπτεμβρίου 1998) είναι Ιταλός τραγουδιστής, πιο γνωστός επειδή εκπροσώπησε το Σαν Μαρίνο στον Παιδικό Διαγωνισμό Τραγουδιού της Eurovision το 2013 με το τραγούδι O-o-O Sole Intorno a Me (αγγλικά : O-o-O Sunlight all around me). Εκπροσώπησε επίσης το Σαν Μαρίνο στον Διαγωνισμό Τραγουδιού της Eurovision το 2015 με την Ανίτα Σιμοντσίνι. Τραγούδησαν το τραγούδι Chain of Lights, το οποίο δεν προκρίθηκε στον τελικό καθώς έλαβε την δέκατη έκτη θέση στον δεύτερο ημιτελικό.

 Ο Μικέλε Περνιόλα γεννήθηκε στο Παλατζιάνο, μια μικρή πόλη κοντά στο Ταράντο της Ιταλίας, όπου μένει μαζί με τους γονείς και τις δυο μικρότερες αδερφές τους. Μια από τις αδερφές του, η Ραφαέλα Περνιόλα, εκπροσώπησε το Σαν Μαρίνο στον Παιδικό Διαγωνισμό Τραγουδιού της Eurovision το 2014 ως μέλος του συγκροτήματος The Peppermints. Ο Περνιόλα έδειξε ενδιαφέρον για την μουσική από μικρή ηλικία αλλά ξεκίνησε την καριέρα του στο τραγούδι από την ηλικία των 9 ετών. Τον Δεκέμβριο του 2012, ο Περνιόλα κέρδισε την έκτη σεζόν της δημοφιλούς τηλεοπτικής σειράς Ti lascio una canzone, το ιταλικό Rising Star. Μετά την νίκη του, ο Περνιόλα ξεκίνησε να αποκτά θαυμαστές όχι μόνο στην Ιταλία αλλά και στις Ηνωμένες Πολιτείες και την Κίνα. Παρόλο που οι κανόνες του Παιδικού Διαγωνισμού Τραγουδιού αναφέρουν ότι οι βασικοί τραγουδιστές πρέπει να έχουν την εθνικότητα της χώρας τους ή να έχουν ζήσει σε εκείνη τη χώρα για τουλάχιστον δυο χρόνια, η EBU έδωσε ειδική άδεια στα παιδιά ηλικιάς 10-15 ετών τα οποία κατάγονται είτε από το Σαν Μαρίνο είτε από την Ιταλία. Ο Μικέλε Περνιόλα επιλέχθηκε να εκπροσωπήσει το Σαν Μαρίνο στον 11ο Παιδικό Διαγωνισμό Τραγουδιού της Eurovision στις 30 Νοεμβρίου 2013 με το τραγούδι O-o-O Sole Intorno a Me. Το τραγούδι κατέκτησε την δέκατη θέση από μια ομάδα 12 τραγουδιών, λαμβάνοντας 42 πόντους. Στις 18 Απριλίου 2014 ανακοινώθηκε ότι ο Περνιόλα θα ανακοίνωνε την βαθμολογία για το Σαν Μαρίνο στον 59ο Διαγωνισμό Τραγουδιού της Eurovision. Παρόλο που είχε γεννηθεί τον Σεπτέμβριο του 1998, η EBU τού έδωσε ειδική άδεια για να ανακοινώσει τους βαθμούς της χώρας του. Το κανάλι SMRTV αποκάλυψε ότι ο Περνιόλα και η Ανίτα Σιμοντσίνι θα εκπροσωπούσαν το Σαν Μαρίνο στον Διαγωνισμό Τραγουδιού της Eurovision το 2015 κατά την διάρκεια μιας συνέντευξης τύπου στις 27 Νοεμβρίου 2014. Ο Περνιόλα είχε προηγουμένως εκπροσωπήσει το Σαν Μαρίνο στον Παιδικό Διαγωνισμό Τραγουδιού της Eurovision το 2013 ενώ η Σιμοντσίνι εκπροσώπησε την ίδια χώρα στον Παιδικό Διαγωνισμό Τραγουδιού το 2014 ως μέλος του συγκροτήματος The Peppermints. Φημολογείται ότι ο Περνιόλα έμαθε πως θα τραγουδούσε ντουέτο με την Σιμοντσίνι ενώ πήγαινε με το αυτοκίνητό του στην συνέντευξη τύπου που θα το ανακοίνωνε. Granger, Anthony (25 October 2013). "San Marino debuting at Junior Eurovision". Eurovoix Fisher, Luke James (28 October 2013). "Michele Perniola is San Marino's Entrant". junioreurovision.tv. European Broadcasting Union Granger, Anthony (18 April 2014). "San Marino: Michele Perniola to Announce the San Marinese Votes". Eurovoix Jiandani, Sanjay (25 November 2014). "San Marino: Press conference; artist announcement on 27 November". ESCToday Juhász, Ervin (27 November 2014). "Michele Perniola and Anita Simoncini will represent San Marino in Eurovision 2015". ESC Bubble S, Sopon (17 December 2014). "Michele Perniola and Anita Simoncini: The Peppermints are far from over". wiwibloggs Πολυμέσα σχετικά με το θέμα Michele Perniola στο Wikimedia Commons